KLUBI 700
Köha, mis ei läinud kuidagi üle
ja viis lõpuks õhupuuduseni.
Angela haigestus väga raskelt koroonasse.
Ta kopsud vaevu töötasid enam ja ta keha kaotas jõudu.
Mis saanuks olukorda veel halvendada?
Tõsiasi, et ta oli rase.
Arst ütles: "Tuginedes röntgenpildile tundub, et teil on koroona."
Mõtlesin, et see pole küll kuidagi võimalik!
Tol hetkel ei teatud COVIDist veel palju,
kui 27-aastane Angela 2022. aasta märtsis
palaviku ja lakkamatu köhaga EMO'sse pöördus.
Mõtlesin, et kui ongi koroona,
olen veel noor ja tulen sellega toime.
Mul polnud kunagi terviseprobleeme, mistõttu uskusin, et kõik saab korda.
Kuid sümptomid läksid hullemaks.
2 päeva hiljem suutis Angela vaevu rääkida
ja ta saadeti haiglasse.
Istusin seal ja ahmisin õhku.
Mõtlesin: "5 minutit veel. Ma saan hakkama."
Vaatasin kella ja mul oli tunne, et suren.
Mõtlesin, kuidas ma küll sellest välja tulen?
Angela on pärit suurest perest,
kes kõik palusid ta kiire tervenemise pärast.
Ometi tundis ta kaksikõde Oksana, et see teekond ei saa olema lihtne.
Tundsin ta haiglasse sattudes, et ma pole piisavalt tugev selleks.
See oli nii hirmutav.
Ma lihtsalt hoidsin ta kätt ja palvetasin ta eest.
Olukorra muutis raskemaks asjaolu, et Angela oli 33-nädalat rase.
Artsid tundsid küll,
et väikese beebitüdrukuga on kõik hästi.
Tema ema tervis oli aga teine teema.
Angela arst Susanne Milam ütles,
et 33-rasedusnädal ja beebi põhjustavad ema kehale rohket stressi
Eriti veel ema kopsudele,
mis on kõige tundlikum organ koroona suhtes.
Rasedate jaoks on selline olukord raskem
ja suure tõenäosusega tuleb nad panna hingamisaparaadi alla
ja intensiivravi osakonda.
Sest nad on osaliselt kaotanud iseseisva hingamisvõime.
Sel hetkel polnud kummagi nende elu ohus,
mistõttu arstid otsustasid
oodata lapse ilmale toomisega nii kaua, kui võimalik
Samal ajal nõrgenesid Angela kopsud veelgi
ja arstid otsustasid viia ta kunstlikku koomasse
ja panna hingamisaparaadi alla.
Enne seda saatis Angela veel oma arstile sõnumi.
"Kas te saaks palun kanda hoolt selle eest,
et mu lapsega oleks kõik hästi."
Mulle tundus, et ta seadis mu olukorda,
kus ma pidanuks kandma hoolt ta lapse eest.
Teadsin, et pean ühtpidi käituma nagu arst,
aga samas teadsin ka, et Jumal on minuga.
Angela pere teadis selleks hetkeks, et ta võitleb oma elu eest
ja palusid Jumalalt imet.
Olin täielikult murtud, paludes Jeesuse poole.
Olin hirmunud ja murtud Jumala ees.
Olukorra tõsidus oli üle inimliku mõistuse.
Samas polnud nad üksi,
sest nende pereliikmed ja sõbrad
jagasid sotsiaalmeedia kaudu Angela lugu üle kogu maailma.
Saatsin selle info välja,
et inimesed teaksid palvetada nii meie kui Angela eest.
Paluda ka minu eest, et ma teaks, mida teha.
Peale 3-päevast hingamisaparaadi all olemist
polnud Angela kopsude töö paranenud,
mispeale ta arst kutsus 1. aprillil sünnituse esile.
Olles ise koomas, tõi Angela ilmale terve tütrekese Ava,
kelle nimi oli valmis juba kuid enne koroona diagnoosi.
Nimi Ava tähendab eluhingust.
Usun, et see polnud juhus, vaid Jumal teadis täpselt, mis toimub.
Enneaegse lapsena pandi Ava kuvöösi,
samas, kui ta ema näitas teises haigla otsas paranemismärke.
Siis aga tekkisid Angelal tugevad palavikuhood.
Arstid ütlesid, et ta seis on halb ja me peaks valmistuma halvimaks.
Mõtlesin, mida küll öelda ta matustel
ja kuidas mu elu ilma õeta välja näeks,
kel oli 2 väikest last.
Nii pidin tuletama endale meelde,
et imed on mulle kui kristlasele normaalne nähtus;
need on osa mu elust.
Oksana ja ta pere said järgmine päev sõnumi,
et Angela hingab iseseisvalt.
Mõtlesin, on see päriselt tõsi?
Meie elu süngeim päev muutus me elu helgeimaks päevaks.
Peale seda, kui Angela hingamisaparaadi alt ära võeti
ja koomast välja toodi,
mõistis ta, et midagi on puudu.
Olemine oli veel hägune ja ma mõtlesin, kus mu laps on?
Personal kinnitas Angelale, et beebi Avaga on kõik hästi.
Olles olnud 16 päeva haiglas - sh 9 päeva hingamisaparaadi all,
sai Angela koju.
Kogu maailm palvetas mu eest
ja ma olen nii tänulik, et Jumal tõi mu sellest välja.
Hakkasin nutma, kui teda esimest korda nägin.
Olin ääre pealt kaotamas kõige lähedasemat inimest oma elus,
mistõttu tema tagasi saamine oli suurim kingitus üldse.
Läks veel 2 nädalat, enne kui Angela oli COVID-negatiivne
ja sai oma beebi sülle võtta.
Hoidsin teda süles ja nutsin, suutmata uskuda, et see on minu laps.
Imeväike - kõigest 2-kilone.
Olin tänulik, et temaga oli kõik hästi.
Ta tõesti on eluhingus.
Neid oli rohkem, kes võtsid sellest olukorrast kaasa
uue arusaamise Jumala headusest ja palve väest
ning nende väärtustamise.
Tundsin koroona ees hirmu nagu iga teine,
kuid pidin saama sellest võitu.
Jumal ütles, et kui vajan julgust, siis Ta annab mulle julgust
ja viskas mu seejärel "tulle".
Kuid kogesin Jumala ligiolu ja juhtimist läbi kogu selle loo.
Jumal oli koguaeg minuga.
Ka siis, kui tundsin end üksikuna ja seda olingi.
Ometi oli Ta pidevalt mu kõrval.
Jumal kuuleb me palveid.
Ükski neist ei lähe Temast mööda, vaid on Talle südamelähedased.
Nii on ja sel pole mingit pistmist meie tunnetega,
sest me tunded muutuvad
sõltumata sellest, kas oleme haiged või mitte.
Kuid nagu antud loos -
sa lihtsalt seisad Jumala tõotusel sind mitte kunagi hüljata ega jätta
ja minna koos sinuga läbi tule.
Just seda tegi Jumal ka Angela elus.
Siin on veel üks palvevastus.
Tänu purustatud selgroo diskile
hakkas Camasest pärit Lindsay tundma 2 aastat tagasi suurt kaelavalu
See tegi nii palju valu, et ta ei saanud peadki pöörata.
Siis aga vaatas Lindsay "Klubi 700" ja kuulis Pati palumas:
"Kellelgi on kaelavigastus ja purustatud luu lülisambas.
See purustatud luu haihtub just praegu
ja te lülisammas saab täiesti terveks.
Ühtlasi kaovad ka te kaelavalud."
Lindsay võttis selle usus vastu ja sai terveks.
Täna saab ta vähimagi probleemita oma kaela pöörata.
Imeline! Mina ei tundnud Lindsayt, aga Jumal tundis
ja tunneb ka teid.
Siin on veel keegi.
Floridas elav Patsy
kuulis oma parema kõrvaga vaid popsuvat heli.
Siis aga kuulis ta me saates Terryt ütlemas:
"Kellelgi on parema kõrva kuulmisega probleeme,
kuid see pole mingi vigastus.
Hakkasite lihtsalt korraga kaotama oma kuulmist
ja kuulete vaid mingit praksuvat heli.
Jumal taastab te kuulmise."
Patsy uskus seda, palvetas kaasa ja ta kuulmine taastus täielikult.
Jumal armastab ka teid.
Te peate mõistma, et Jumal armastab ka teid.
Jah, ma tean, et olete patune. Ma olen ka.
Me keegi ei vääri Jumala headust
ja ometi Ta armastab meid.
Me oleme loodud Tema näo järele ja Ta armastab meid.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Sest Jumal armastab meid.
Osa sellest armastusest väljendub selles,
et Tema vermete läbi on meile tervis tulnud.
Mina ja Terry palume nüüd teie eest, uskudes te jaoks imet Jumalalt.
Samas tahame paluda oma riigi eest, kuna elame kriisiajal
ja Jumal teab sedagi.
Usume, et Jumal vastab me palvetele.
Isa, me tuleme Terryga palves Su ette,
paludes esmalt oma maa eest,
sest Sa oled kutsunud meid paluma oma juhtide ja valitsejate eest.
Nii ka palume, et annaksid meile tarku juhte.
Issand, las Su käsi olla meie üle.
Me palume oma presidendi, Kongressi juhtide
ja kõigi teiste valitsejate eest.
Palun anna neile tarkust.
Ja kes iganes me vaatajatest kannatavad praegu...
Kellelgi on lülisambaga probleeme ja teil on väljasopistunud disk.
Jumal puudutab teid ja te kogete seljas kuumust.
Kui võimalik, puudutage seda kohta.
Kui ei, võtke siiski oma tervenemine vastu.
Olge terve Jeesuse nimel!
Keegi on olnud kas auto- või jalgratta õnnetuses,
mille tulemusena teil on tõsised vigastused ja tugev valu.
Jumal tervendab teid just praegu
ja te seis on selline nagu seda õnnetust poleks olnudki.
Jeesuse nimel.
Keegi on löönud pea ära ja teil on peapõrutus.
Te pea on kui udu sees.
Puudutage oma otsaesist ja see peapõrutus kaob.
Te ajuga on kõik kõige paremas korras Jeesuse nimel.
Keegi on mingi investeeringuga kaotanud raha
ja teil on tohutu hirm tuleviku ees.
Olete selle mure tõttu üleni pinges.
Lihtsalt hingake rahulikult ja laske sel minna.
Te olete Jumala kätes ja teiega saab kõik olema hästi.
Nii et laske sel hirmul minna
ja las Jumal taastada teile kõik selle, mida vajate,
et elada õnnelikku ja tervet elu.
Mehel nimega Charles on koroona ja te kopsud on tõsises seisus.
Pange oma käsi oma rinnakule
ja see koroona lahkub Jeesuse nimel ning te saate täiesti terveks.
Kellelgi on kõrva taga väike kasvaja või kühm,
mis valmistab teile suurt muret.
Jumal tervendab teid sellest ja see haihtub vaikselt.
Me kuulutame rahu.
Piiblis on öeldud: "Teie süda ärgu ehmugu!"
Inimeste seas on nii palju hirmu, mistõttu ma sõitlen seda hirmu vaimu
ja kuulutan te üle Jumala rahu Jeesuse nimel.
Võtke vastu Jumala rahu ja las hirm jätta teid,
sest täiuslik armastus ajab hirmu välja,
mistõttu te ei pea enam kartma.
Me käsime Jeesuse nimel hirmul jätta teid
ja täname Sind, Jumal, Su vastuste eest. Aamen.
Oleks tore kuulda teist.
Kui vajate palvet, helistage TV7'sse 44 22 227
või jagage meiega ka oma palvevastuseid.
TV7 44 22 227 või palve@tv7.ee
Järgmisena lugu rannahotelli omanikest,
kes sattusid väga kitsasse seisu,
vajades motelli parandustöödeks veerand miljonit.
Samas polnud seda raha kusagilt võtta.
Kust siis ometigi lahendus tuli?
Lisaks vastab Pat te küsimustele.
Dianne küsib,
millisele prohvetlikule ajajoonele mahub Harmagedoni lahing?
Saame peagi teada, mida Pat sellele vastab.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja tulevik
CBN’i ESIMESED 50 AASTAT
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Päikesetõusud ja liivarannad...
Greg ja Sharon Clarke nautisid neid aastaid,
juhtides ookeani ääres asuvat motelli.
Kuniks see motell kupatas nad kaelapidi võlgadesse.
Tulid nad sellest üldse kunagi välja?
Vaadake ise.
Greg ja Sharon Clarke elavad Ormond Beachil, Floridas.
Nad omasid ja juhtisid seal aastaid ookeani ääres asuvat motelli.
Meil oli piisavalt liivadüüne ja igahommikused päikesetõusud.
Nii paljud inimesed ütlesid:
"Kui vaid ma saaks ka omada ja juhtida sellist rannamotelli.
Lihtsalt imeline!"
Kuid nad ei näinud, kui palju tööd see kõik nõudis.
Motelli juhtimine nõudis kõrget hinda.
Vanemad hooned vajasid pidevat uuendamist ja remonti.
Uus katus maksis ainuüksi 17 000 - 25 000 dollarit,
kuid mul polnud sellist raha.
Paar sõitis vana autoga ja hoidis kokku, kust vähegi sai.
Sellest hoolimata ei lakanud nad annetamast.
Tundsime, et kui oleme ustavad selles,
mida Jumal oli käskinud meil teha,
siis Ta kannab ka ustavalt hoolt meie eest.
Siis aga tuli veel halbu uudiseid.
Motellil oli probleeme äravooluga
ja selle parandamine läinuks maksma 250 000 dollarit.
See oli väga stressirohke aeg ja ma muretsesin Craigi tervise pärast.
Paar tahtis motelli maha müüa ja see oligi aastaid müügis,
aga keegi ei soovinud seda osta.
Samas arved muudkui laekusid.
Meil olid kõrgemad maksud, mittetoimiv äravoolu süsteem,
lekkiv katus ja mida iganes veel.
Mõistsime, et oleme omadega tupikus.
Isegi, et ühtki ostjat polnud silmapiiril,
jätkasid nad annetamist.
Rahal on väga tugev võim inimeste üle.
Kui aga oleme valmis
andma Jumalale tagasi kasvõi väikesegi osa,
siis see tõestab Talle, et me usaldame Teda.
Nad jätkasid uskumast, et Jumal varustab.
Kuniks saabus päev, mil sain keset päeva ühe kõne,
kus mu kinnisvaramaakler teatas: "Palju õnne!
Oled just müünud oma motelli Volusia maakonnale."
Mu vastus talle oli: "Tänu Sulle, Jeesus!"
Maakond ostis nende kinnistu ära, et muuta see ranna-ala parklaks.
On lausa ime, kuidas Jumal meid neist olukordadest läbi kandis.
Me ei pidanud enam igapäevaselt raha pärast muretsema.
Nad ütlevad, et Jumala usaldamine ka oma annetuste kaudu
hoidis neid finantsilisest hävingust.
Nad toetavad erinevaid teenistusi ja projekte.
Üheks neist on ka CBN.
Ütlen alati inimestele,
et kui nad tahavad toetada ükskõik, millist katastroofiabi ühingut,
siis CBN on selleks kahtlemata usaldusväärne ühing.
Greg ja Sharon kasutasid motelli müügist saadud raha
uue kodu ostmiseks,
investeerides samas ka teistesse üüripindadesse.
Nii on nad saanud jääda rõõmsalt pensionile
ja nautida sellega kaasnevat meelerahu.
Usun, et kui oleme Jumalale sõnakuulelikud,
on Ta ka ustav me suhtes.
Ta on palunud meil anda Talle 10% oma sissetulekutest.
Andke Jumalale võimalus ja te näete, et Ta on ustav.
Me ei peaks tegelikult Jumalat proovile panema,
sest see on patt.
See Jumala proovile panemine.
Teisalt aga ütleb Jumal ise Piiblis:
"Proovige mind ometi!" (oma kümniste ja annetustega).
Jumal ütleb: "Proovige mind!"
Me ei tohiks Jumalat kiusata, sest see oleks patt,
aga me võime proovida Ta ustavust läbi oma sõnakuuleliku andmise.
Jumal ütleb:
"Tõesti, ma avan teile taevaluugid ja kallan teile õnnistust küllastuseni."
Olen näinud selle täitumist ikka ja jälle omaenda elus.
Usun, et paljud teiegi.
"Maitske ja vaadake, et Issand on hea!" (Ps. 34:9)
See abielupaar on igal juhul tunnistuseks sellest,
et Jumal teeb, mida on tõotanud.
Me tahame toita näljaseid, riietada alasti olijaid
ja pakkuda kodututele peavarju.
Operatsioon Õnnistus aitab igal aastal vähemalt 300 miljonit inimest.
See on suur hulk inimesi.
Peagi aga teie küsimuste juurde.
Chip küsib: "Kas Piiblis on kusagil juttu
või te ise teate/usute selle kohta midagi,
et ka mõnel teisel planeedil võiks elada inimesi?"
Pat vastab nii sellele, kui ka teistele küsimustele peale pausi
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Nüüd aga küsimuste juurde. - Lase käia!
Dianne: "Piibel räägib Iisraeli ründamisest Jumala poolt
ja ka Harmagedoni lahingust.
Kas tegu on ühe ja sama asjaga?
Kuhu sobitub Harmagedoni lahing prohvetliku ajajoone mõttes?"
Harmagedoni lahing, mille kohta küsite...
Sõna "har" tähendab "mäge" ja "megiddo" tähendab paika,
kus Vana Testamendi ajal toimusid paljud lahingud.
Nii tähendab Harmagedon heebrea keeles Megiddo mäge,
aga lahing ise toimub Jeruusalemmas.
Samas pole tegu Jeruusalemma lahinguga.
Nii käibki jutt Harmagedoni lahingust.
Nad lähevad Jeruusalemma ja Jumal võitleb Jeruusalemma eest.
See on see, millest Piibel räägib.
Harmagedon tähendab Megiddo mäge.
Sellist asja nagu Harmagedoni lahing pole olemas.
Tegu on Jeruusalemmas toimuva lahinguga,
kus kurjuse väed asuvad rünnakule.
Hesekieli 38. peatükk räägib ka sellest.
Jesse: "Olen tänu koroonale töötanud alates märtsist kodus.
Algul oli kõik hästi,
kuid nüüd pole minu ja mu naise tülidel lõppu.
Usun, et vajasime oma abielu jooksul oma isiklikku ruumi.
Oskate ehk nõu anda,
kuidas muuta me olukorda kergemaks või talutavamaks?"
Ühelgi õhtul ei tohi
üksteise peale vihasena magama minna.
Ja veel, kui palvetate,
siis mõelge mõlemad kõige selle imelise peale,
milline te abikaasa on.
Keskenduge sellele.
Naine saab mõelda: "Mu mees on aus,
ei joo ega peksa mind.
Ta on hea pereisa ja kannab hoolt me eest."
Naisele mõeldes aga: "Ta on nii kena ja armas.
Ta teeb hästi süüa ja hoiab kodu korras.
Ta käib ilusti riides"
Mis iganes asjad ka pähe ei tuleks.
Korrake seda endale ikka ja jälle.
Samas aga on ka kohti, kuhu minna, ilma, et peaks koguaeg kodus olema.
Minge jalutage veidi metsas või mere ääres,
aga minge käige vahepeal ringi.
Sõitke rattaga või mida iganes.
Chip küsib: "Kas Piiblis on kusagil juttu
või te ise teate/usute selle kohta midagi,
et ka mõnel teisel planeedil võiks elada inimesi?"
Üldse mitte.
Hugh Ross on erakordne mees,
kes on kirjutanud raamatu "Imeline planeet" ("Amazing Planet").
Maa on kõigi teiste planeetide seas lihtsalt erakordne.
Universum on loodud ja häälestatud kandma endas elu.
Elu on vaid planeedil Maa ja see on imeline paik, kus elada.
Hugh Ross ütleb, et erinevate sektide inimesed
keskenduvad aegajalt väljaspool Maad olevatele olenditele,
isegi et tulnukaid ja UFO'sid pole olemas.
Pigem on erinevate kultuste esindajad need,
kes neis teemades kaevavad.
Mõelge - selleks, et jõuda Maale kõige lähemal asuva täheni,
kuluks 10 000 valgusaastat.
10 000 aastat liikumaks valguskiirusel,
et jõuda Maale kõige lähema päikesesüsteemi planeedini.
Marsil, kus on vaid hunnik elutuid kive,
pole mingit elu.
Püüe viia inimesi kord Marsile Milleks seda veel vaja?
Lihtsalt raha raiskamine!
Ka Kuu on kõigest hiigelsuur tühi kivi.
Me aga arvame, et äkki on Marsil vett või elu?
Ei ole! Ainus elu käib planeedil Maa, mille Jumal on loonud oma laste jaoks
ja see on ka lunastuse keskpunkt - just siin, maa peal.
Claudine: "Mu tütar tahab endale tätoveeringut
ja rõngastada oma nina,
öeldes, et naistel Piiblis olid need ka.
Mida selle peale kosta?"
Piibli aja naistel olid ninarõngad, aga mitte tätoveeringuid.
Piiblis on öeldud, et me ei peaks end tätoveerima,
sest tegu on halva asjaga.
Piibli naistel olid ninarõngad.
Kui te tütar tahab seda teha
Tänapäeval ei taha keegi käia rõngas ninas.
Tolle aja ninarõngad olid kullast. - See oli ju samas ilus, või ei olnud?
Mu meelest on see kole.
Kuid tätoveeringud pole igal juhul OK.
- Äkki kui panna väike teemant või midagi...
Vaataja: "Kas peaksime kristlastena
pöörama tähelepanu oma juhtide iseloomule?
Kas isiku iseloom peaks klappima tema positsiooniga?"
Muidugi peaks.
Meil on igati õigus esitada küsimusi,
kui juht valetab, petab või on ebamoraalne.
Nii et inimeste tegude üle mõistetakse kohut.
Üks küsimus veel.
Harley: "Tahaksin teada patu ja andestuse kohta.
Kas inimene, keda on vägistatud ja kes on teinud seksuaalpattu,
võib kogeda Jumala andestust, kui ta parandab siiralt meelt?"
Muidugi.
Kõik inimeste patud ja üleastumised antakse andeks.
Jumal tahab vabastada teid süütundest,
et võiksite teenida elavat Jumalat.
Ta ei taha, et teeksite seda hukkamõistu all.
Kui aga tahate tõeliselt meelt parandada,
peate ka loobuma neist tegudest ja neid enam mitte tegema.
Lõpetuseks aga Psalm 47:9:
"Jumal on kuningas rahvaste üle, Jumal istub oma pühal aujärjel."
RÕÕM - PÜÜA SEE KINNI!
Kui vajad rääkida kellegagi, kes hoolib,
võid helistada TV7'sse 44 22 227 või kirjutada: palve@tv7.ee
Tõlge: Anne-Ly Raukas